A 2006-os Eurovíziós Dalfesztiválon Belgiumot képviselte "Je t'adore" ("Imádlak") című dalával. A verseny előtt a végső győzelemre is esélyesnek tartották, így nagy meglepetést okozott, mikor nem sikerült továbbjutnia az elődöntőből. 69 ponttal a 12. helyen végzett, és csak az első tíz helyezett jutott tovább. Nem sokkal a verseny után jelent meg harmadik albuma "Alive" címmel.2007-ben Desireless 1987-es "Voyage Voyage" című slágerének feldolgozásával ért el sikereket, 2008-ban a "L.I.L.Y. (Like I Love You)" és France Gall "Ella, Elle L'a" című dalának feldolgozásával került fel az európai slágerlistákra. 2008 májusában jelent meg negyedik, "Free" ("Szabad") című albuma.